Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
-
Kwimusha (1, 2)
-
Kuyisakilila aKolosi hachikuhwelelu chawu (3-8)
-
Kulomba kulonda avuli kuspiritu (9-12)
-
Mudimu weneni wukwetiyi Kristu (13-23)
-
Mudimu wadikitililiyi Pawulu chipompelu (24-29)
1 Ami Pawulu, kapostolu kaKristu Yesu atondeliwu kwesekeja nankeñelu yaNzambi, nidi hamu namanakwetu Timotewu,
2 kudi enu akwakujila nikudi anakwetu ashinshika adikunda naKristu, enu mudi muKolosi:
Luwi lwasweja nikuwunda jafumaña kudi Tata yetu Nzambi jiikali nanenu.
3 Mpinji yejima neyi tunakuyilombelaku enu, twamusakililaña Nzambi Tata yaMwanta wetu Yesu Kristu,
4 nanochu chitwatiyili chikuhwelelu chimukweti mudi Kristu Yesu nikukeña kumwayimwekeshelaña akwakujila
5 muloña wakuchiñeja kunayihembeliwu mwiwulu. Mwatiyili dehi kunyima iyi nsañu yakuchiñeja kuhitila mumazu achalala ansañu yayiwahi
6 yinashiki kudi enu. Neyi chochinakusoña nsañu yayiwahi nyikabu nikuyilaku hambidi mukaayi kejima, dichiyinakwila nimukachi kenu kutachika hefuku dimwatiyili nikwiluka chikupu luwi lwaNzambi lwasweja muchalala.
7 Chumichi dichimwadizili kudi Epafwarasa, mukwetu nduñu itwakeña, mukwakukalakala washinshika waKristu watwimenañaku.
8 Nawa watulejeli kukeña kumwamwekeshaña nawukwashu waspiritu yaNzambi.
9 Dichi, kufuma tuhu hefuku ditwatiyili kukeña nichikuhwelelu chenu, twaleka wanyi kuyilombelaku netu mwiluki chikupu kwiluka kwalala kwankeñelu yaNzambi namaana ejima nikutiyishisha yuma yakuspiritu,
10 kulonda mwendeña kwesekeja nanochu chakeñañayi Yehova nakumutiyisha kuwaha chikupu hampinji yimunakutwalekahu nakusoña nyikabu munyidimu yayiwahi yejima nimukusweja kwiluka kwalala kwaNzambi;
11 nawa koleshewenu nañovu jabadika kwesekeja nakulema kwindi kwasweja kulonda muumiki chikupu nakuwunda nimuzañalu,
12 hampinji yimunakumusakilila Tata wayiletesheli mwiikali ashikilamu kutambwila iseka dawuswana wawakwakujila adi muchejeji.
13 Watwamwinini kuwuswa wamwidima nakututwala muwanta waMwanindi akeñayi,
14 kuhitila mudi yena atukuula nefutu danyiloña, dikwila nawu kutwanakena nshidi jetu.
15 Diyi chifwanisha chaNzambi abulaña kumonawu, diyi wedi wayileñaleña yejima;
16 muloña kuhitila mudi yena dimwaleñeleliwu yuma yejima yamwiwulu niyahamaseki, yuma yamwekanaña niyuma yabulaña kumwekana, hela chakwila himatanda, himawanta antuumba, hijinfulumendi hela akwawuswa. Yuma yejima ayileñeli kuhitila mudi yena nawa amuleñeleli yena.
17 Cheñi nawa, yena wadiña kwoku henohu yuma yejima kanda yiikaliku, nawa yuma yikwawu yejima yekaliliku kuhitila mudi yena,
18 nawa diyi mutu wamujimba, dikwila nawu chipompelu. Diyi kutachika, wedi watachi kusañuka kufuma mudi afu, kulonda yekali watachi muyuma yejima;
19 muloña Nzambi watiyili kuwaha kuleñela yuma yejima mudi yena yiikali yawanina,
20 nawa mudi yena, Nzambi nakundamishi yuma yejima kudi yomwenindi hakuleta kuwunda kuhitila mumashi apwekesheliyi Kristu hamutondu wakuyandishila, chili hiyuma yahamaseki hela yuma yamumawulu.
21 Chalala, enu hampinji yimu mwadiña kwakulehi naNzambi nawa mwadiña ayilumbu muloña mwatoñojokeleña hohu hanyidimu yadiña yatama,
22 ilaña ichi nayikundamishi cheñi kuhitila mumujimba wanowu wadihanini yomweni kukufwa, kulonda yakayitwali kudi Nzambi iku mwajila, akadi ihuji nawa abula hakuyinkela muloña,
23 chakala hohu mutwalekihu nachikuhwelelu, ashimata hachikuku nawa akola mbe-e, akadi kufuma kukuchiñeja kwayina nsañu yayiwahi yimwatiyili nawa yashimwininiwu kuyuma yejima yekala mwishina dewulu. Ami Pawulu, nekalili mukwakukalakala hamuloña waniyi nsañu yayiwahi.
24 Ichi dinu inakuzañalala namakabi innakumona kukoola enu, nawa inakumona yihuñu yaKristu yichidi kanda yiikali mumujimba wami kukoola mujimba windi, dikwila nawu chipompelu.
25 Nekalili mukwakukalakala wanichi chipompelu kwesekeja namudimu wawuñamba wanyinkeliwu kudi Nzambi kukoola enu, kulonda nishimwini chikupu mazu aNzambi,
26 dikwila nawu yuma yajila yakujinda yajindiliwu munshakaminu yakunyima nikumakiñu akunyima. Ilaña ichi nayisololi kudi akwakujila indi,
27 owu atiyañayi Nzambi kuwaha kuyisolwela maheta indi alema aniyi yuma yajila yakujinda mukachi kawakwanyuza, dikwila nawu Kristu wadikunda nanenu, nakuchiñeja kwakulema kwindi.
28 Diyi itunakushimwinahu, nakukonkomwena muntu-himuntu nikutañisha muntu-himuntu mumaana ejima, kulonda tukashikiji muntu wejima wapama kuspiritu kudi Nzambi muloña wakudikunda naKristu.
29 Ichi dichinakunkojeja kudikita chikupu nikudishaku kwesekeja nañovu jindi jinakuzatika nankashi mudi ami.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Akolosi 1
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn unk bem_Latn unk knc_Latn unk lua_Latn unk xho_Latn unk lua_Latn cjk_Latn lua_Latn kmb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn hau_Latn lua_Latn lua_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lua_Latn cjk_Latn cjk_Latn lua_Latn cjk_Latn cjk_Latn cjk_Latn sna_Latn tpi_Latn kmb_Latn lug_Latn eng_Latn